ROMÂNIA

JUDEȚUL ARAD

MUNICIPIUL ARAD

CONSILIUL LOCAL

**EXPUNERE DE MOTIVE**

* **Obiect: *Proiect de Hotărâre privind reglementarea, în regim de urgență, a preluării gazelor naturle la parametrii necesari asigurării furnizării agentului termic și al apei calde pentru locuințele arondate la sistemul centralizat asigurat de CET Arad SA***
* **Inițiatori: Grupul de consilieri locali PSD – ALDE**

Având în vedere;

* NOTIFICĂRILE repetate ale C-Gaz & E.D. adresate societății CET SA Arad, notificări prin care furnizorul agentului termic către populație este somat în mod ferm să achite soldul istoric de 5.836.598.08 lei ( valabil la data de 02.22.2017 );
* Faptul că, potrivit CET SA, singura soluție, în cazul neachitării soldului către SNTGN Transgaz până la data de 07.11.2017, este diminuarea parametrilor de livrare a gazelor naturale strict la nivelul cantităților asigurate prin finanțare proprie, adică un nivel zilnic de 1500Mh, începând cu data de astăzi, **13.11.2017**, concomitent cu renunțrea la achiziția cantității de aproximativ 85.000 MWh, necesară acoperirii consumului lunii noiembrie;
* Notificarea imperativă a C-Gaz & E.D ( nr.3573/07.11.2017 ) de reducere a debitului de gaze naturale a consumatorului CET SA până la valoarea de 1.500 MWh/zi ( alimentat din SM0360D2 CET Arad LIGNIT III ), începând cu ziua de luni, 13.11.2017, ora 06:00;
* Faptul că, potrivit adresei nr.3599/09.11.2017, furnizorul de gaze naturale încearcă să asigure cantitatea de 3.000 MWh pentru încă o zi, respectiv pentru ziua de 13.11.2017, în vederea rezolvării situației generate de soldul istoric al CET Arad SA;
* Ultimatumul dat de C-Gaz & E.D ( adresa nr. **3608/10.11.2017 )**, conform căreia se solicită municipalității și CET Arad confirmarea **”urgentă, în scris...”** a modalității de nominalizare a cantității de 3.000 MWh – pentru ziua de **13.11.2017** – și modalității de facturare, **propunem adoptarea unei hotărâri privind reglementarea de îndată a modalității de asigurare a furnizorului agentului termic populației din municipiu, arondată la sistemul centralizat.**

Nu în ultimul rând, reamintim faptul că în cursul lunii octombrie a anului trecut, 2016, am promovat un Proiect de Hotărâre privind constiuirea unei comisii speciale de analiză și verificare a activității SC CET HIDROCARBURI. Scopul a fost acela de a analiza, obiectiv, modul în care CET SA își gestionează activitatea, respectiv obligațiile față de cetățeni. Proiectul nu a fost agreat de majoritatea reprezentanților consiliului local și de executiv.

În acea perioadă ( 21 octombrie 2016 ), consiliul local a fost convocat cu ”maximă urgență”, pentru a proceda la noi alocări de sume,substanțiale, prin *modificarea Hotărârii nr. 22/2016 a CLM Arad privind repartizarea excedentului bugetar al Municipiului Arad, cu modificările şi completările ulterioare, cu* rectificarea corespunzătoare a bugetului general de venituri şi cheltuieli al Municipiului Arad pentru anul 2016.

Astfel cum am arătat la acea data, prin REFERATUL nr. 69288/20.10.2016 al Serviciului Societăţi Comerciale, Monitorizarea Serviciilor de Utilităţi Publice din cadrul Direcției Comunicare, avut în vedere la elaborarea proiectului de hotărâre privind rectificarea bugetului, au fost indicate un număr de șase adrese, emise de C – GAZ & ENERGY DISTRIBUTIE, după cum urmează:

Adresa cu nr. 66421/07.10.2016,

Adresa cu nr. 68913/20.10.2016,

Adresa cu nr.68914/20.10.2016,

Adresa cu nr. 69112/20.10.2016,

Adresa cu nr. 69113/20.10.2016,

Adresa cu nr. 69287/20.10.2016.

Se afirma în Referat că: ”*Având in vedere adresele C – GAZ & ENERGY privind demararea unor demersuri pentru asigurarea stingerii soldului aferent gazelor consumate pentru asigurarea serviciului public de alimentare cu energie termica in sistem centralizat.*

***Soldul iniţial****, în valoare de 21.101.929 lei, datorat furnizorului de gaz* ***a fost parţial acoperit prin sumele alocate pentru transferul cu plată al bunurilor ce alcătuiesc infrastructura SACET din patrimoniul SC CET Hidrocarburi SA Arad în domeniul public al Municipiului Arad****, la această dată soldul rămas fiind de 12.105.289 lei.*

Considerăm că argumentele aduse justifică adoptarea de îndată a proiectului de hotărâre propus.

Inițiatori

Consilieri Locali

**Buruc Cosmin Ionel \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Cheșa Ilie \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Furău Gheorghe Oto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Săplăcan Gheorghe \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Stoenescu Anca Patricia \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Vârcuș Beniamin Narcis Cristian \_\_\_\_\_\_\_\_\_\_\_\_\_\_\_\_\_\_\_**

**Ciupe Ionel \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**